Pyöräretki "uudella" kulkuneuvolla - Tekosyy - Vuodatus.net
Poika oli lähtenyt autollani jo aamutuimaan työmaalleen. Vei asiakkaita Raaseporiin ja Fiskarsiin. Soitti minulle aamulla yhdeksän maissa, mutta minä löin luurin kiinni ja jatkoin uniani melkein yhteentoista asti.
Hidas aamupala Aamulehden parissa ja sitten vähän lötköttelyä telkkarin äärellä. Ja tietysti Leo-kissa nukkui sylissäni. Sitten lähdin pyöräretkelle. Kokeilin "uutta" pyörääni. Olipa vaikeaa taas tottua jalkajarruun: kädet etsivät käsijarrua eli muistijälki toimii. Ensin menin Teboilille ja otin lisää ilmaa renkaisiin. Sitten matkasin kaverilleni. Joimme hyvät kahvit ja juttelimme niitä ja näitä. Kotimatkalla kävin uimarannalla ottamassa valokuvia. Kotona maalasin rappukaiteet. Ensin toki hioin ja harjasin ne. Ehkä huomenna uusintamaalaus.
Poika tuli kotiin kahdeksan maissa. Lähtee taas aamulla ruokajakeluun ja vihannestenjakeluun. Saa mennä autollani.
1. Mukava vapaapäivä
2. Kiva taas pyöräillä
3. Rappukaiteet on maalattu
2 Lähettänyt: tekosyy - 26.5.2012 klo 23.26